iraklixyz/georgian-wikipedia-cleaned huggingface dataset:
ქვემო ხანდაკის მთავარანგელოზის ეკლესია

ქვემო ხანდაკის მთავარანგელოზის ეკლესია — ეკლესია კასპის მუნიციპალიტეტის სოფელ ქვემო ხანდაკში. მდებარეობს სოფლის აღმოსავლეთით, ერთ კილომეტრზე. თარიღდება გვიანდელი ფეოდალური ხანით.

ეკლესია დარბაზულია (5,5 4 მ), ნაგებია რიყისა და ნატეხი ქვით. არქიტრავიანი შესასვლელი სამხრეთ კედლის დასავლეთ ნაწილშია. ნახევარწრიული აფსიდის ღერძზე თაღოვანი სარკმელია, მის ორივე მხარეს - თითო სწორკუთხა ნიში. სამხრეთ და დასავლეთ კედლებში თითო თაღოვანი სარკმელია. ყველა სარკმელი გარეთკენ ვიწროვდება. დარბაზის კამაროვანი გადახურვა ეყრდნობა დასავლეთ კედლის კუთხის პილასტრებზე დაბჯენილ თაღსა და აფსიდის მრვალპროფილიან იმპოსტებზე დაყრდნობილ სატრიუმფო თაღს. ეკლესიის სახურავი ორფერდაა, ნაწყობია აგურით.
ქვემო ხანდაკის ღვთისმშობლის ეკლესია

ქვემო ხანდაკის ღვთისმშობლის ეკლესია — ეკლესია კასპის მუნიციპალიტეტის სოფელ ქვემო ხანდაკში. მდებარეობს სოფლის განაპირას, აღმოსავლეთით. თარიღდება გვიანდელი ფეოდალური ხანით.

ეკლესია დარბაზულია (6,2 4,5 მ), ნაგებია რიყისა და ნატეხი ქვით. აქვს ორი არქიტრავული შესასვლელი - სამხრეთით და დასავლეთით. ნახევარწრიულ აფსიდის ღერძზე თაღოვანი სარკმელია, მის გვერდებზე - თითო სწორკუთხა ნიში. თითო თაღოვანი სარკმელი დარბაზის სამხრეთ და დასავლეთ კედლებშია. ყველს სარკმელი გარეთკენ ვიწროვდება. ეკლესიის დარბაზის კამაროვანი გადახურვა გადადის დასავლეთ კედლის კუთხის პილასტრებზე დადგმულ თაღსა და აფსიდის მარტივპროფილიან იმპოსტებზე დაყრდნობილ სატრიუმფო თაღზე. დასავლეთ ფასადზე, კარს ზემოთ, კარგად გათლილ ქვიშაქვაზე ამოკვეთილია რელიეფური ჯვარი. ეკლესიის სახურავი ორფერდაა, გადახურულია ღარიანი კრამიტით.
ოკამის ღვთისმშობლის ეკლესია

ოკამის ღვთისმშობლის ეკლესია — არქიტექტურული ძეგლი კასპის მუნიციპალიტეტის სოფელ ოკამში, სოფლის განაპირას ჩრდილოეთით, თარიღდება - საუკუნეებით.

ეკლესია დარბაზულია (12 7,6 მ), ნაგებია რიყის და ნატეხი ქვით, კონსტრუქციის ნაწილებში (კამარა, კონქი, საბჯენი თაღები, კარ-სარკმლის წირთხლები, ლავგარდანი) და ფასადების დეკორატიულ ელემენტებში გამოყენებულია აგური. ეკლესიას ორი თაღოვანი შესასვლელი აქვს - სამხრეთით და დასავლეთით (ამოქოლილია). ნახევარწრიული აფსიდის ღერძზე სარკმელია, გვერდებზე - თითო თაღოვანი ნიში. დარბაზის გრძივ კედლებში ორ-ორი სარკმელია. გრძივი კედლების ორ წყვილ მარტივ პილასტრს ოდნავ შეისრული საბჯენი თაღები ეყრდნობა. შეისრულია კამარაც.

აღმოსავლეთ და დასავლეთ ფასადებზე სამ-სამი თაღოვანი შეღრმავებაა, მათ შორის შუა გვერდითებს აღემატება, მის ზედა ნაწილში აგურის წყობით შეღრმავებული ჯვარია გამოყვანილი. ჩრდილოეთ და სამხრეთ ფასადებზე სწორკუთხა შეღრმავებებია. ეკლესიას კბილანა ლავგარდანი აქვს.
ოკამის წმინდა გიორგის ეკლესია

ოკამის წმინდა გიორგის ეკლესია — არქიტექტურული ძეგლი კასპის მუნიციპალიტეტის სოფელ ოკამში. მდებარეობს სოფლის განაპირას, ჩრდილო-აღმოსავლეთით, ძველ სასაფლაოზე. თარიღდება გვიანდელი ფეოდალური ხანით. შეკეთების დროს ეკლესია ერთიანი დადაბლებული სხმული კამარით გადაუხურავთ და მისთვის აგურის ლავგარდანი შემოუყოლებიათ.

ეკლესია დარბაზულია (5,4 4,2 მ), ნაგებია რიყის ქვით. აგური გამოყენებულია განახლებულ ნაწილებში. ერთადერთი ვიწრო შესასვლელი სამხრეთ კედელშია. ნახევარწრიულ აფსიდში საკურთხეველი მოგვიანებით აგურის კანკელით გამოუყვიათ. საკურთხევლის ბაქანი საფეხურითაა შემაღლებული. თითო სწორკუთხა სარკმელია საკურთხეველში, სამხრეთ და დასავლეთ კედლებში. დარბაზის კედლებს მთელ პერიმეტრზე დაახლოებით 0,5 მეტრის სიმაღლის საფეხური გასდევს. ეკლესიას სამხრეთით აქვს რიყის ქვით ნაგები მინაშენი. ეკლესიის სახურავი ნაწყობია აგურით.
ალექსანდრე ოსტროვსკი

ალექსანდრე ნიკოლოზის ძე ოსტროვსკი (; დ. 12 აპრილი [ძვ. სტ. 31 მარტი], 1823, მოსკოვი, რუსეთის იმპერია — გ. 14 ივნისი [ძვ. სტ. 2 ივნისი], 1886, შეჩელიკოვო, კოსტრომა, რუსეთის იმპერია) — რუსი დრამატურგი; საყოველთაოდ აღიარებულია რუსული რეალიზმის ერთ-ერთ უდიდეს წარმომადგენლად. 47 პიესის ავტორმა, ოსტროვსკიმ (ენციკლოპედია ბრიტანიკის თანახმად) „თითქმის ცალი ხელით შექმნა რუსული ეროვნული რეპერტუარი“. მისი დრამები რუსეთში ყველაზე კითხვად და სცენაზე ხშირად დადგმად ნაწარმოებებს შორისაა.

ბიოგრაფია
ოსტროვსკი დაიბადა 1823 წლის 31 მარტს, მოსკოვის მდიდარ ვაჭართა უბანში, სადაც მისი კომედიების უმრავლესობის მოქმედება მიმდინარეობს. მამამისი მართლმადიდენლური რელიგიური განათლების იყო და ტრადიციის მიხედვით, ოთხი შვილიდან უფროსი — ალექსანდრე, სამოქალაქო ადმინისტრაციის განათლების განხრით უნდა აღეზარდა.

ჩვიდმეტი წლის ასაკში, ოსტროვსკი იურისპუდენციის შესასწავლად მოსკოვის უნივერსიტეტში შევიდა.

1843 წლიდან მუშაობას შეუდგა სინდისის ტრიბუნალში — მშვიდობის სამართლის ერთ–ერთ სახეობაში, შემდეგ კი ვაჭრობის ტრიბუნალის კანცელარიაში.

1847 წელს გამოქვეყნდა მისი პირველი პიესა ოჯახის მაგიდა, სადაც ის თაღლითური გაკოტრების ამბავს აღწერდა. თუმცა იგი ნიკოლოზ -ის ცენზურის ქვეშ მოექცა და მისი წარმოდგენა აიკრძალა. ვაჭრები განრისხდნენ, მის წინააღმდეგ შეთქმულება მოაწყვეს, თავიანთ „შავ სიაში“ შეიტანეს და 1851 თანამდებობაზე უარი ათქმევინეს.

ამის შემდეგ იგი სლავოფილურ ჟურნალ –ში თავის ექვს კომედიას აქვეყნებს.

1859 წელს, მისმა „ფორთოხლამა“ საუცხოო წარმატება მოიპოვა და დღემდე მის შედევრად მიიჩნევა. თუმცა, დიდი ხნის მანძილზე მისი პიესები სცენაზე არ დადგმულა, სანამ ეს მოსკოვის მცირე თეატრმა არ განახორციელა.

1871 წელს გამოქვეყნდა ოსტროვსკის „ტყე“, რომელმაც მას ოფიციალური აღიარება მოუტანა.

1874 წელს იგი დაინიშნა მისი პირადი ძალისხმევით დაარსებული დრამატულ ავტორთა და კომპოზიტორთა საზოგადოების პრეზიდენტად აირჩიეს.

1885 წელს დანიშნულ იქნა მოსკოვის იმპერიული თეატრის სამხატვრო ხელმძღვანელად.

ოსტროვსკიმ ხელმძღვანელობას შესთავაზა შეექმნათ „ეროვნული სახალხო თეატრი“, რომელიც საზოგადოების ყველა კლასისთვის იქნებოდა ხელმისაწვდომი, მაგრამ 1886 წლის 2 ივნისს იგი გარდაიცვალა.
ვიქტორ ფიშერი

ვიქტორ გორიდსენ ფიშერი (; დ. 9 ივნისი, 1994, ორჰუსი, დანია) — დანიელი ფეხბურთელი, რომელიც ამჟამად თამაშობს დანიის სუპერლიგის კლუბ „კოპენჰაგენსა“ და დანიის ეროვნულ ნაკრებში ნახევარმცველის პოზიციაზე.

ფიშერის საფეხბურთო კარიერა დაიწყო საბავშვო გუნდ „ლესენგში“, რის შემდეგაც იგი 2005 წელს გადავიდა „ორჰუსში“. ორჰუსში 5 წლიანი თამაშის შემდეგ საფეხბურთო კარიერა გააგრძელა „მიდტიულანის“ ახალგაზრდულ გუნდში, 2012 წელს კი სამწლიანი ხელშეკრულება გააფორმა ჰოლანდიის კლუბ ამსტერდამის „აიაქსთან“. 2016 წელს ფიშერმა დატოვა აიაქსი და 5 მილიონი ევროს სანაცვლოდ შეურთა ინგლისურ კლუბ „მიდლზბროს“, სადაც 2017 წლამდე თამაშობდა. იმავე წელს იგი გადავიდა გერმანულ კლუბ „მაინცი 05“-ში, ხოლო 2018 წლიდან ასპარეზობს დანიურ კლუბ „კოპენჰაგენში“.

მისი დებიუტი დანიის ეროვნულ ნაკრებში შედგა 2012 წლის 14 ნოემბერს თურქეთის ნაკრების წინააღმდეგ გამართულ ამხანაგურ მატჩში, სადაც ანგარიში ფრედ 1-1 დასრულდა.

ტიტულები
საკლუბო
აიაქსი
ერედივიზია: 2012–13, 2013–14
იოჰან კრუიფის თასი: 2013

ინდივიდუალური
 საუკეთესო ბომბარდირი: 2012
დანიის წლის ტალანტი: 2012
აიაქსი წლის ტალანტი: 2012–13
ჟუან პედრუ და სილვა პერეირა

ჟუან პედრუ და სილვა პერეირა (დ. 25 თებერვალი, 1984; ლისაბონი, პორტუგალია) — პორტუგალიელი ფეხბურთელი, რომელიც თამაშობს თურქეთის სუპერლიგის კლუბ „ტრაბზონსფორში“, მარჯვენა მცველის პოზიციაზე. 2010-2014 წლებში თამაშობდა პორტუგალიის ეროვნული ნაკრებში.

პორტუგალიის ნაკრების შემადგენლობაში მონაწილეობა მიიღო 2012 წლის ევროპის და 2014 წლის მსოფლიო ჩემპიონატზე.

საკლუბო კარიერა
ბენფიკა
ჟუან პერეირამ კარიერა დაიწყო „ბენფიკას“ ახალგაზრდულ გუნდებში. მთავარ კლუბში პირველად გამოჩნდა 2003 წლის 17 აგვისტოს „ბოავიშტასთან“ 0-0 დასრულებულ მატჩში. სადებიუტო სეზონი დაასრულა 25 მატჩით, თამაშობდა ნახევარმცველის პოზიციაზე.

2005 წელს ის იყო კლუბის საჩემპიონატო განაცხადში, მაგრამ რონალდ კუმანმა ის გუნდში გადაიყვანა. 2006 წელს ის მიჰყიდეს „ჟილ-ვისენტეს“ ერთწლიანი იჯარის შემდეგ.

ბრაგა
2007-2008 წლების სეზონში პერეირა გადავიდა „ბრაგაში“. მან დაიწყო თამაში მარჯვენა მცველის პოზიციაზე და ლუიშ ფელიპე გადავიდა სხვა პოზიციაზე.

კლუბში გატარებულ ორ სეზონში მან მოაგროვა 18 ყვითელი და 1 წითელი ბარათი.

სპორტინგი
2009 წლის 22 დეკემბერს პერეირა გადავიდა ლისაბონის „სპორტინგში“ 3 მილიონი ევროს სანაცვლოდ.

2010-2011 წლების სეზონში პერეირამ კლუბში ითამაშა როგორც ნახევარმცველის, ასევე მცველის პოზიციაზე.

ვალენსია
2012 წლის 24 მაისს პერეირამ კონტრაქტი გააფორმა ლა ლიგის კლუბ „ვალენსიასთან“. ტრანსფერის ფასმა შეადგინა 3,6 მილიონი ევრო და გაფორმდა 3+1 წლიანი კონტრაქტი. მისი დებიუტი კლუბში შედგა 19 აგვისტოს, „მადრიდის რეალთან“ ფრედ, 1-1 დასრულებულ მატჩში, სადაც მან სრულად მიიღო მატჩში მონაწილეობა.

ტიტულები
ბენფიკა
პრიმეირა ლიგა: 2004–05
პორტუგალიის თასი: 2003–04
პორტუგალიის სუპერთასი: 2005

ბრაგა
უეფა-ს ინტერტოტოს თასი: 2008

სპორტინგი
პორტუგალიის სუპერთასი: 2015

სანაკრებო კარიერა
პერეირა ეროვნულ ნაკრებში პირველად გამოიძახეს 2010 წლის ოქტომბერში. მისი დებიუტი შედგა 2012 წლის ევროპის ჩემპიონატის შესარჩევი ეტაპის მატჩში დანიასთან. 2014 წელს პერეირამ დაასრულა სანაკრებო კარიერა.
თორნიკე ოქრიაშვილი

თორნიკე ოქრიაშვილი (დ. 12 თებერვალი, 1992) — ქართველი ფეხბურთელი, საფეხბურთო კლუბ „გაგრას“ შემტევი ნახევარმცველი.

კარიერა
საკლუბო
ოქრიაშვილმა კარიერა დაიწყო რუსთავის „ოლიმპის“ ახალგაზრდულ გუნდში. 2008-2009 წლების სეზონში 1 მატჩი ჩაატარა კლუბ „გაგრაში“. შემდეგ სეზონში კლუბის შემადგებლობაში 22 მატჩში მიიღო მონაწილეობა და გაიტანა 1 გოლი. „გაგრამ“ იმ სეზონში ბოლო, მე-10 ადგილი დაიკავა საქართველოს უმაღლეს ლიგაში და ჩამოქვეითდა პირველ ლიგაში.

2010 წლის ივნისში სინჯებზე იმყოფებოდა სანქტ-პეტერბურგის „ზენიტში“. მასთან კონტრაქტის გაფორმებით იყვნენ ასევე დაინტერესებულები ბელგიური „ანდერლეხტი“ და ზოგიერთი ნიდერლანდური, თურქული და გერმანული კლუბი.

2010 წლის ბოლოს ოქრიაშვილი ნახევარწლიანი იჯარით აიყვანა „დონეცკის შახტარმა“, მისი სატრანსფერო უფლებების გამოსყიდვის პირობით. კლუბმა მის იჯარაში გადაიხადა 1 მილიონი ევრო.

2011 წლის იანვარში ის იჯარით აიყვანა მარიუპოლის „ილიჩევეცმა“, რომლის მთავარი მწვრთნელიც იყო „შახტარის“ ახალგაზრდული გუნდის ყოფილი მწვრთნელი ვალერი იარომჩენკო.

უკრაინის პრემიერ ლიგაში ოქრიაშვილის დებიუტი შედგა 2011 წლის 4 მარტს ზაპორიჟიის „მეტალურგთან“ 0-4 წაგებულ მატჩში.

2014 წლის 28 ივლისს კონტრაქტი გააფორმა ბელგიურ „გენკთან“. 2016 წლის იანვრიდან ნახევარწლიანი იჯარით შეუერთდა ესქიშეჰირის საფეხბურთო კლუბ „ესქიშეჰირსფორს“.

„კრასნოდარში“ გატარებული ორი წლის შემდეგ, კლუბის ხელმძღვანელობამ და თორნიკე ოქრიაშვილმა კონტრაქტი ორმხრივი შეთანხმების საფუძველზე გაწყვიტეს. ქართველს ჯვარედინი მყესების ტრავმა ორჯერ ჰქონდა, რის გამოც მან რუსული კლუბის მაისურით მხოლოდ 20 მატჩი ჩაატარა. ამ ხნის განმავლობაში, ოქრიაშვილმა „კრასნოდარის“ გულშემატკივრებს თავი „ზენიტისა“ და „სევილიას“ კარში გატანილი „მაკრატელებით“ დაამახსოვრა.

სანაკრებო
საქართველოს 21-წლამდელთა ნაკრებში ოქრიაშვილის დებიუტი 2009 წელს ირლანდიელ თანატოლებთან ფრედ, 1–1 დასრულებულ მატჩში შედგა, სადაც მან სრულად მიიღო მატჩში მონაწილეობა.

საქართველოს ეროვნულ ნაკრებში ოქრიაშვილის დებიუტი 2010 წლის 17 ნოემბერს, სლოვენიასთან სტუმრად 2–1 მოგებულ ამხანაგურ მატჩში შედგა. ოქრიაშვილი მოედანზე 62-ე წუთზე ნიკოლოზ გელაშვილის ნაცვლად შევიდა.

2012 წლის 7 სექტემბერს 2014 წლის ევროპის ჩემპიონატის შესარჩევი ეტაპის საშინაო მატჩში ეროვნული ნაკრების მაისურით ბელარუსის ნაკრებთან ოქრიაშვილმა გაიტანა მატჩის ერთადერთი გოლი.

სანაკრებო სტატისტიკა
მიღწევები
საკლუბო
ანორთოსისი
კვიპროსის თასი: 2020–21

დინამო თბილისი
საქართველოს სუპერთასი: 2024

ინდივიდუალური
საქართველოს წლის ფეხბურთელი: 2016
ალექსანდრე კობახიძე

ალექსანდრე (სანდრო) კობახიძე (დ. 11 თებერვალი, 1987; თბილისი) — ქართველი ფეხბურთელი, „დნიპროსა“ და საქართველოს ეროვნული ნაკრების ნახევარმცველი. 2014 წლის ივლისიდან იჯარის წესით განათხოვრებულია ლუცკის „ვოლინში“.

კარიერა
კარიერა დაიწყო თბილისის „დინამოს“ ახალგაზრდულ გუნდში. შემდეგ იცავდა ასევე დედაქალაქის კლუბ „სპარტაკის“ ღირსებას. 2005 წელს დაბრუნდა „დინამოში“, სადაც 3 სეზონი გაატარა. 2008 წლის ზამთარში გადავიდა უკრაინულ „დნიპროში“. უკრაინის პემიერ-ლიგაში მისი დებიუტი შედგა 2008 წლის 22 მარტს „ზაკარპატიესთან“ 1-1 დასრულებულ მატჩში. შემდეგ ზამთრის სატრასნფერო ფანჯრამდე „დნიპროს“ რიგებში მეტი მატჩი არ ჩაუტარებია. 2009 წლის ივლისში იჯარის წესით გადავიდა კრივი-რიჰის „კრივბასში“, სადაც ნახევარი სეზონი გაატარა. 2011 წლის მარტში „დნიპრომ“ ასევე იჯარის წესით გაანათხოვრა კიევის „არსენალში“. „დნიპროში“ დაბრუნების შემდეგ 2 სეზონის განმავლობაში მხოლოდ 7 მატჩი ჩაატარა და 1 გოლის გატანა შეძლო. 2014 წლის ივნისიდან იჯარის წესით იმყოფება ლუცკის „ვოლინში“, იგი გუნდს ხორვატიულ შეკრებაზე შეუერთდა.

სანაკრებო გოლები
მუჰამად იბნ ალი ას-სენუსი

მუჰამად იბნ ალი ას-სენუსი (1787–1859) — სენუსის ორდენის დამაარსებელი. ორდენი 1837 წელს დაარსდა.

ბიოგრაფია
ალ-სენუსი დაიბადა ალჟირის ქალაქ მოსთაღანემში. მას სახელი ალ-სანუსუ უწოდეს ცნობილი მუსლიმი მასწალებლის პატივსაცემად. ის იყო ვალად სიდი აბდალას ტომის წევრი. ის იყო შარიფი და წარმოადგენდა მაჰმადის ქალიშვილის ფატიმა ზახრას შტამომავალი. მან განათლება მიიღო ფესის მედრესეში. შემდგომ ის მოგზაურობდა საჰარაში სადაც ქადაგებდა, მრავალი მომხრეების გაჩენის შემდეგ გადავიდა კაიროში ალ-აზჰარის უნივერსიტეტში.

საფრანგეთის მიერ ალჟირის ოკუპაციის გამო ის გადავიდა ლიბიაში სადაც მან ელ-ბაიდაში მეჩეთი ააშენა, რომელსაც საკუთარი სახელი უწოდა. იქიდან ის გადავიდა ჯაღბუბში საიდანაც შემდგომ მისი მეჩეთები გავრცელდა კირენაიკას სხვ ქალაქებშიც. მან ააშენა დიდი მეჩეთი და ნივერსიტეტი, რომელიც ალ-აზჰარის უნივერსიტეტის მტოქე გახდა, თუმცა ის მუამარ კადაფის ბრძანებით 1984 წელს დახურეს.

მუჰამად იბნ ალი ას-სენუსის გარდაცვალების შემდეგ მისი ვაჟი მუჰამად ალ-მადი ბინ ას-სენუსი (1859–1902) გახდა სენუსის ახალი ლიდერი.

მისი შვილიშვილი იდრის იყო ლიბიის მეფე 1951-1969 წლებში.
პილატუსი

პილატუსი — მთა ცენტრალურ შვეიცარიაში. გადაჰყურებს ქალაქ ლუცერნს. შედგება რამდენიმე მწვერვალისგან, რომელთა შორის უმაღლესია ტომლისჰორნი (2,128 მ). მასივი მოქცეულია ობვალდენის, ნიდვალდენისა და ლუცერნის კანტონების ტერიტორიებზე. მთავარი მწვრვალები ობვალდენისა და ნიდვალდენის კანტონების საზღვარზე მდებარეობს.
ხუბსუგული

ხუბსუგული ( ; აგრეთვე კოსოგოლი) — გამდინარე ტბა ჩრდილოეთ მონღოლეთში, რუსეთის სახელმწიფო საზღვრის სიახლოვეს. მდებარეობს მთათაშორის ტექტონიკურ ქვაბულში, ზღვის დონიდან 1645 მ სიმაღლეზე. ფართობი 2620 კმ², წყლის მოცულობა 381 კმ³. უდიდესი სიღრმე 262 მ. მონღოლეთის უღრმესი ტბაა. გადაჭიმულია ჩრდილოეთიდან სამხრეთისაკენ 136 კილომეტრზე. ერთვის დაახლოებით 100-მდე მდინარე და ნაკადული. გამოედინება მდინარე ეგიინ-გოლი (მდინარე სელენგის აუზი). იყინება დეკემბრიდან ივნისამდე. ყინულის სისქე 1,4 მ აღწევს. წყლის ტემპერატურა მერყეობს +10 +14° ფარგლებში, თუმცა უბეებში წყალი უფრო თბილია. სანაოსნოა. ნავმისადგომებია ხატგალი (სამხრეთით) და ხანხი (ჩრდილოეთით). მდიდარია თევზით. ხუბსუგულის რაიონში არის ფოსფორიტების საბადო. ტბის რაიონი მკაცრად დაცული ეროვნული პარკია, რომელიც მდიდარია ფაუნით. ტურისტული ობიექტია. 2007 წლისათვის ტბის ჩრდილოეთით, ხანხის რაიონში იყო 5, ხოლო სამხრეთით, ხატგალის რაიონში 29 ტურისტული ბაზა.
ეგიინ-გოლი

ეგიინ-გოლი — მდინარე მონღოლეთში, მდინარე სელენგის მარცხენა შენაკადი. სიგრძე 475 კმ, აუზის ფართობი 49 100 კმ². გამოედინება ხუბსუგულის ტბიდან ზღვის დონიდან 1645 მ სიმაღლეზე; მიედინება ფართო ხეობაში, მთა-ბორცვიან ტერიტორიაზე, სადაც ქმნის მრავალრიცხოვან ჭორომებს. მარცხნიდან ერთვის უურე-გოლი. გაზაფხულზე წყალუხვია, ზაფხულში იცის წვიმებით გამოწვეული წყალმოვარდნა. წყლის საშუალო ხარჯი შესართავიდან 40 კილომეტრზე დაახლოებით 100 მ³/წმ. იყინება 5-6 თვით. არის თევზი. 1990-იან წლებში დაგეგმილი იყო ჰესის აშენება, თუმცა ჩანაფიქრი არ განხორციელებულა.
უურე-გოლი

უურე-გოლი — მდინარე ჩრდილოეთ მონღოლეთში. ეგიინ-გოლის მარცხენა შენაკადი. სიგრძე 331 კმ, აუზის ფართობი 12 300 კმ². სათავე აქვს აღმოსავლეთ საიანის სამხრეთ კალთაზე, ზღვის დონიდან 1368 მ სიმაღლეზე. შესართავი 1099 მეტრზეა. მეტწილად მიედინება მთათაშუა ხეობაში. გაზაფხულზე წყალუხვია, ზაფხულში იცის წვიმებით გამოწვეული წყალმოვარდნა. ზამთარში იყინება.
ნიკა ძალამიძე

ნიკა ძალამიძე (დ. 6 იანვარი, 1992; თბილისი) — ქართველი ფეხბურთელი, ბელოსტოკის „იაგელონიას“ შემტევი ნახევარმცველი.

კარიერა
საკლუბო
2009 წლის 18 დეკემბერს მოსკოვის „ცსკა“-ში 17 წლის ქართველი ფეხბურთელი იჯარის წესით გადავიდა ზუგდიდის „ბაიადან“.

2011 წლის თებერვალში ძალამიძე იჯარით გადავიდა ლოძის „ვიძევში“ ერთი წლით.

სანაკრებო
ძალამიძე იყო საქართველოს 17, 19 და 21 წლამდელთა ნაკრებების წევრი. საქართველოს ეროვნულ ნაკრებში ჩატარებული აქვს 4 მატჩი.
ალექსანდრე გურული

ალექსანდრე 'სანდრო' გურული (დ. 9 ნოემბერი, 1985, ბათუმი) — ქართველი ფეხბურთელი, ფრანგული „სენტ-ომერის“ ნახევარმცველი.

2008 წლის ზაფხულის სატრანსფერო ფანჯრის დროს ის შეიძინა უკრაინულმა „კარპატმა“. კლუბში გატარებულ პირველ სეზონში მან 22 მატჩში მიიღო მონაწილეობა და გაიტანა ერთი გოლი. შემდეგ დაბრუნდა სამშობლოში და ითამაშა სამ კლუბში: გორის „დილაში“, ბათუმის „დინამოსა“ და „ზესტაფონში“, ეს უკანასკნელი 2013 წელს თავისუფალი აგენტის სტატუსით დატოვა, ზამთრის სატრანსფერო ფანჯრისას იგი შეუერთდა ბელარუსის კლუბ „შახტიორს“, რომელთან ერთადაც პირველივე სეზონში შეძლო თასის მოგება.

ის არის ყოფილი ქართველი ფეხბურთელის, გია გურულის შვილი.

ტიტულები
საქართველოს თასი გამარჯვებული (1): 2011/2012
ბელარუსის თასი გამარჯვებული (1): 2013/2014

სანაკრებო გოლები
გია გრიგალავა

გია გრიგალავა (დ. 5 აგვისტო, 1989, ქუთაისი) — ქართველი ფეხბურთელი, თამაშობდა მცველის პოზიციაზე.

საკლუბო კარიერა
გია გრიგალავა დაიბადა 1989 წლის 5 აგვისტოს ქუთაისში. მისი მამა, ალექსანდრე გრიგალავა იყო საბჭოთა კავშირის სამგზის ჩემპიონი რაგბიში. მეოთხე კლასამდე სწავლობდა მარტვილში, ქვემო ნაგვაზავოს საჯარო სკოლაში. 8 წლის ასაკში გია ოჯახთან ერთად გადავიდა დონის როსტოვში. 9 წლის ასაკში დაიწყო ფეხბურთის თამაში როსტოვის „ლოკომოტივში“.

გრიგალავა 2006 წელს გადავიდა საფეხბურთო კლუბ „როსტოვის“ დუბლებში. მისი დებიუტი რუსეთის პრემიერლიგაში შედგა 2007 წელს. 2010 წლის იანვარში სკა-დან იჯარით გადავიდა „როსტოვში“. 2009 წლის აპრილიდან 2009 წლის დეკემბრამდე იჯარით იმყოფებოდა საფეხბურთო კლუბ „მოსკოვში“. 2011 წელს გადავიდა ნიჟნი ნოვგოროდის „ვოლგაში“, 2013 წლის აგვისტოდან იცავდა მაჰაჩყალის „ანჟის“ ღირსებას. 2015 წლის თებერვალში გრიგალავამ კლუბი აკრძალული პრეპარატების მიღებასთან დაკავშირებული სკანდალის გამო დატოვა.

სანაკრებო კარიერა
გრიგალავას ერთი მატჩი აქვს ჩატარებული რუსეთის 21-წლამდელთა ნაკრებში 2011 წლის ევროპის 21 წლამდელთა ჩემპიონატის საკვალიფიკაციო ეტაპზე.

2011 წლის 3 ივნისს მისი დებიუტი შედგა საქართველოს ეროვნულ ნაკრებში ხორვატიასთან ევრო 2012-ის შესარჩევ მატჩში.

სანაკრებო სტატისტიკა
ფატიმა ზაჰრა

ფატიმა (; (დ. 605 – გ. 633) — მუჰამედისა და ხადიდჯას ქალიშვილი, ალი იბნ აბუ ტალიბის ცოლი, ხასან იბნ ალის და ხუსეინ იბნ ალის დედა, ერთ-ერთი ახლ ალ-ბაიტის ხუთეულიდან.

ის წარმოადგენს მუსლიმთა თაყვანისცემის საგანს, რადგან ის გვერდით ედგა მამამისს და ყველა სირთულის დაძლევაში ეხმარებოდა. ასევე მისი მეუღლის და ორი შვილის ისტორიული მნიშვნელობის გამო, ასევე ის ერთადერთია მუჰამედის ოჯახიდან რომელმაც მას შთამომავლები დაუტოვა.
აკაკი ხუბუტია

აკაკი ხუბუტია (დ. 17 მარტი, 1986, სოხუმი) — ქართველი ფეხბურთელი, ბერძნული „კერკირისა“ და საქართველოს ეროვნული ნაკრების ცენტრალური მცველი.

პროფესიონალური კარიერა დაიწყო ბელარუსულ „ზვეზდა -ში“. „გაზ მეთანში“ გადავიდა 2009 წელს. 2011-2012 წლებში იჯარით თამაშობდა თურქულ „სამსუნსპორში“. 2013-2014 წლებში კი სარანსკის „მორდოვიაში“. 2014 წლის ივლისში ისრაელის საფეხბურთო კლუბ ფეთახ-თიკვის „ჰაპოელში“ ჩაირიცხა, ამავე წლის სექტემბერში კლუბი დატოვა. ზამთრის სატრანსფერო ფანჯრის გაღებამდე უკლუბოდ იყო, შემდეგ კი საბერძნეთის ქალაქ კერკირის ამავე სახელწოდების მქონდე კლუბში ჩაირიცხა.
ირაკლი სირბილაძე

ირაკლი სირბილაძე (დ. 27 სექტემბერი, 1982, თბილისი) — ქართველი ფეხბურთელი, ფინური ტურკუს „ინტერისა“ და საქართველოს ეროვნული ნაკრების თავდამსხმელი.

პროფესიონალური კარიერა დაიწყო თბილისის „ლოკომოტივში“ 2001 წელს.

ტიტულები
ლოკომოტივი თბილისი
საქართველოს თასი გამარჯვებული (2): 2001/2002, 2004/2005
მეტალურგი რუსთავი
უმაღლესი ლიგა ჩემპიონი (1): 2006/2007
კპვ კოკოლა
იკონენი წლის ფეხბურთელი (2010)
იკონენი ბომბარდირი 2010 (16 გოლი)
ინტერი ტურკუ
ვეიკაუსლიგა ბომბარდირი 2012 (17 გოლი)

სანაკრებო მატჩები
შტანზერჰორნი

შტანზერჰორნი — მთა ურნერის ალპებში, შვეიცარიაში. მდებარეობს ნიდვალდენის კანტონში, ობვალდენის კანტონთან საზღვრის სიახლოვეს, ზღვის დონიდან 1898 მეტრზე.

1893 წელს, გაიხსნა ფუნიკულიორის გზა, რომელსაც ხალხი მწვერვალზე უნდა აეყვანა. მისი ზედა ნაწილი 1970–იან წლებში საბაგირო გზამ ჩაანაცვლა. მწვერვალიდან შესაძლებელია საფრანგეთის ელზასის ტერიტორიისა და გერმანიის შვარცვალდის ტყის დანახვაც კი.

2001 წელს, მწვერვალზე გაიხსნა რესტორანი.

2012 წლის 29 ივნისს გაიხსნა ახალი საბაგირო, რომლის ტევადობაც 60 კაცია.

გალერეა
სებასტიან კელი

სებასტიან ვალტერ კელი (; დ. 13 თებერვალი, 1980) — გერმანელი ფეხბურთელი, „დორტმუნდის ბორუსიას“ დაცვითი ნახევარმცველი. კელი არის ცაცია და ზოგჯერ თამაშობდა მარცხენა მცველის პოზიციაზე.

პირადი ცხოვრება
კელს ჰყავს მეგობარი გოგონა, რომელთანაც ჰყავს ორი შვილი.

კარიერა
დაიბადა ფულდაში, დასავლეთ გერმანიაში. „დორტმუნდის ბორუსიას“ შეუერთდა 2001 წელს და ამ მომენტისთვის 220-ზე მეტ მატჩში აქვს მონაწილეობა მიღებული. კელი არის ერთ-ერთი წამყვანი ფეხბურთელი კლუბში, მიუხედავად იმისა, რომ ბევრი ტრავმა აქვს მიღებული კარიერის განმავლობაში.

გერმანიის ეროვნულ ნაკრებში კელის დებიუტი შედგა 2001 წლის 29 მაისს სლოვაკეთთან მატჩში. ნაკრების მაისურით ჩატარებული აქვს 31 მატჩი და გატანილი აქვს 3 გოლი.

კელი არის 2002 წლის მსოფლიო ჩემპიონატის ვერცხლის და 2006 წლის მსოფლიო ჩემპიონატის ბრინჯაოს პრიზიორი.

ტიტულები
საკლუბო
ბორუსია დორტმუნდი
ბუნდესლიგა (3): 2001–02, 2010–11, 2011–12
გერმანიის თასი (1): 2011–12

გერმანია
მსოფლიო ჩემპიონატი მეორე ადგილი (1): 2002
მსოფლიო ჩემპიონატი მესამე ადგილი (1): 2006
კონფედერაციის თასი მესამე ადგილი (1): 2005
სვენ ბენდერი

სვენ ბენდერი ( ; დ. 27 აპრილი, 1989) — გერმანელი ფეხბურთელი, გერმანიის ბუნდესლიგის კლუბ „ბაიერის“ ნახევარმცველი.

დაიბადა როზენჰაიმში, ბავარიაში. მისი ტყუპისცალი, ლარს ბენდერი, ასევე თამაშობს „ლევერკუზენის ბაიერში“.

სვენ ბენდერი „დორტმუნდის ბორუსიას“ შეუერთდა 2009 წელს და 2017 წელს დატოვა კლუბი და ოთხწლიანი კონტრაქტი გააფორმა ლევერკუზენის ბაიერთან.

კარიერის სტატისტიკა
ტიტულები
კლუბი
ბორუსია დორტმუნდი
ბუნდესლიგა (2): 2010–11, 2011–12
გერმანიის თასი (1): 2011–12

სანაკრებო
ევროპის 19 წლამდე ფეხბურთელთა ჩემპიონატი (1): 2008
მორიც ლაიტნერი

მორიც მილნერი (; დ. 8 დეკემბერი, 1992) — გერმანელი ფეხბურთელი, ბუნდესლიგის კლუბ „დორტმუნდის ბორუსიას“ ნახევარმცველი.

ნათამაშები აქვს „მიუნხენ 1860-ში“ და „აუგსბურგში“.

პროფესიონალური დებიუტი ჰქონდა მიუნხენ 1860-ის შემადგენლობაში 2010 წლის 14 აგვისტოს გერმანიის თასის მატჩში, სადაც ის შეცვლაზე შევიდა მოედანზე.

2011 წლის იანვარში ის შეუერთდა „დორტმუნდის ბორუსიას“, შემდეგ კი იჯარით გადავიდა „აუგსბურგში“.

ტიტულები
საკლუბო
ბორუსია დორტმუნდი
ბუნდესლიგა (1): 2011–12
გერმანიის თასი (1): 2011–12
მარიო გეცე

მარიო გეცე (; დ. 3 ივნისი, 1992, მემინგენი) — გერმანელი ფეხბურთელი, ერედივიზიას კლუბ „პსვ“-სა და გერმანიის ეროვნული ნაკრების შემტევი ნახევარმცველი. ის ასევე თამაშობს მარჯვენა და მარცხენა ნახევარმცველის პოზიციაზე.

გეცე არის „დორტმუნდის ბორუსიას“ ახალგაზრდული აკადემიის აღზრდილი. მისი დებიუტი ბუნდესლიგაში შედგა 2009 წლის 21 ნოემბერს „მაინც 05-თან“ ფრედ, 0-0 დასრულებულ მატჩში, სადაც ის შეცვლაზე შევიდა მოედანზე 88-ე წუთზე.

გერმანიის ეროვნულ ნაკრებში გეცეს დებიუტი შედგა 2010 წლის 17 ნოემბერს შვედეთთან მატჩში.

ეროვნული ნაკრების მაისურით პირველი გოლი გაიტანა ბრაზილიასთან 3-2 მოგებულ მატჩში. მაშინ ის იყო 19 წლის და 68 დღის და გახდა ყველაზე ახალგაზრდა ფეხბურთელი გერმანიის ნაკრებში ომისშემდგომ კლაუს სტიურმერთან ერთად, რომელმაც 1954 წელს გაიტანა გოლი საფრანგეთთან მატჩში. მონაწილეობა მიიღო 2014 წლის მუნდიალზე და გუნდთან ერთად მოიპოვა მსოფლიო ჩემპიონის ტიტული. ფინალურ მატჩში დამატებითი დროის მიწურულს გაიტანა მატჩის ერთადერთი გოლი და დასახელდა ფინალის საუკეთესო ფეხბურთელად.

კარიერის სტატისტიკა
საკლუბო
ტიტულები
საკლუბო
ბორუსია დორტმუნდი
ბუნდესლიგა (2): 2010–11, 2011–12
გერმანიის თასი (1): 2011–12

გერმანია
ევროპის 17 წლამდელთა ჩემპიონი (1): 2009
მსოფლიო ჩემპიონი (1): 2014

ინდივიდუალური
ფრიც ვოლტერის მედალი 2009 ოქრო (17)
ფრიც ვოლტერის მედალი 2010 ოქრო (18)
„კიკერის“ წლის გუნდის წევრი (2010–11)
ოქროს ბიჭის ჯილდო: 2011
ნანაანთ წმინდა ნიკოლოზის ეკლესია

ნანაანთ წმინდა ნიკოლოზის ეკლესია — ეკლესია კასპის მუნიციპალიტეტის სოფელ საკორინთლოში. მდებარეობს სოფლის სამხრეთ-დასავლეთით. თარიღდება საუკუნით.

ეკლესია დარბაზულია (6,5 4,4 მ), ნაგებია რიყის ქვითა და აგურით. შესასვლელი სამხრეთიდანაა. აფსიდში ორი სარკმელია ერთმანეთის თავზე, მარცხნივ ოთხკუთხა ნიშია. დარბაზის სამხრეთ კედელში ერთი სარკმელია. დარბაზი კამარით გადახურული და შელესილი ყოფილა. ეკლესიას კრამიტის ორფერდა სახურავი ჰქონია.
ქარის საყდარი

ქარის საყდარი — ეკლესია კასპის მუნიციპალიტეტის სოფელ საკორინთლოში. მდებარეობს სოფლის ჩრდილო-დასავლეთით, მაღალი მთის ფერდობზე. თარიღდება საუკუნით.

ეკლესია დარბაზულია (7,3 4,95 მ), ნაგებია რიყის ქვით, გამოყენებულია თლილი ქვაც. შესასვლელი სამხრეთიდანაა. ნალისებრ აფსიდის ღერძზე ვიწრო თაღოვანი სარკმელია, გვერდებზე - მცირე ზომის სწორკუთხა ნიშები. აფსიდის სარკმლის ქვეშ სატრაპეზო ქვა დგას. დარბაზი გადახურულია რიყის ქვით ნაგები ცილინდრული კამარით. კამარის თლილი ქვის საბჯენი თაღი გრძივი კედლების შეკიდულ პილასტრებს ეყრდნობა. ეკლესიას სამხრეთით მინაშენი (3,8 4,9 მ) აქვს. შესასვლელი დასავლეთიდანაა. აღმოსავლეთით და სამხრეთით თითო სარკმელია. მინაშენიც ცილინდრული კამარითაა გადახურული. კამარა სამხრეთით კედელს ეყრდნობა, ჩრდილოეთით - სვეტზე გადასულ ორ თაღს.